**INFORMACIÓ XV COLÒNIES DE DANSA I TEATRE MUSICAL 2.024**

**Del 30 de juny al 6 de juliol**

**Cal Gort (La Pobla de Cèrvoles)**

**ORGANITZAT PER : ATREZZO dansa i arts escèniques**

Les XV colònies de dansa, i teatre musical organitzades per Atrezzo, dansa i arts escèniques, tenen la finalitat que els nens que hi participin gaudeixin alhora de la dansa, el teatre musical i de la natura. Creiem que tan importants són els conceptes que puguin adquirir durant aquests 7 dies, com la convivència en grup, el respecte i la companyonia.

Són unes colònies de nivell nacional i internacional.

Per tot això tenim programades diferents activitats relacionades amb el món de la dansa i el teatre musical, així com també activitats lúdiques on els alumnes s’ho passin d’allò més bé.

Les colònies estan obertes a nens/es, nois/es de 7 a 17 anys.

Dividirem als alumnes en grups per edats, i alhora aquests grups d’edats, els dividirem per nivells, amb la finalitat que tothom aprofiti el temps al màxim.

Les classes i activitats les portaran a terme professorat professional del món de la dansa i el teatre, i les activitats lúdiques per monitors especialitzats .

Es treballaran diferents disciplines: dansa jazz, dansa clàssica, dansa contemporània, hip hop, teatre musical, maquillatge, tallers creatius, escenografia, videoteca i biblioteca de dansa i teatre...així com també farem activitats lúdiques com: excursions, piscina, jocs de nit, gimcana, vídeos, discoteca...

El preu de l’estada és de **495,00€**, aquest inclou: allotjament en casa de colònies amb tot l’espai interior i exterior exclusiu per a nosaltres, règim en pensió complerta amb una alimentació sana i equilibrada (esmorzar – dinar -berenar- sopar), teatre municipal del poble, classes amb professors especialitzats, monitors de lleure titulats amb experiència, vigilància 24 hores dels vostres fills i filles, atenció personalitzada, tallers, activitats, material, piscina diària i l’assegurança d’accidents i de responsabilitat civil. Amb totes les garanties de qualitat i de protocols acurats.

El transport fins a la casa i la recollida és a càrrec dels pares, així podeu veure les instal·lacions on gaudiran aquests dies els vostres fills/es, i també us podem i ens podeu conèixer personalment.

L’entrada a la casa serà el diumenge **30 de juny** entre les 6 i les 7 de la tarda.

La recollida serà el dissabte **6 de juliol** a les 5 de la tarda.

Les **places són molt limitades** aquestes s’atendran per rigorós ordre d’entrega de la butlleta de pre-inscripció i pagament. La reserva de plaça es podrà efectuar a partir del **5 de febrer del 2024.**

**INSCRIPCIONS**

**A PARTIR DEL DILLUNS 5 DE FEBRER**

**Si sou d’Igualada o rodalies:**

Ho podeu fer a les oficines d’ATREZZO a Igualada fent el pagament de **200€** i portant emplenades les diferents fitxes i documents que podeu trobar a la pàgina web.

**Si sou de fora d’Igualada:**

Per tal de fer la reserva de plaça és imprescindible:

1. Enviar fitxa d’inscripció

2. Enviar fitxa mèdica.

3. Enviar fitxa de protecció de dades i imatges.

4. En el cas de pagament pel banc, la còpia o comprovant d’ingrés, on consti el **nom del nen/a (NO EL DELS PARES!!!). MOLT IMPORTANT!!!!!!**

Us poseu en contacte amb nosaltres i us indicarem un número de compte on fer aquest ingrés.

Amb aquesta quantitat teniu reservada la plaça. ***EN CAP CAS AQUESTA PAGA I SENYAL PODRÀ SER RETORNADA exceptuant una causa major.***

**DEL 20 AL 24 DE MAIG** :

\***Per formalitzar la inscripció** , s’haurà de realitzar el pagament de la resta que són **295€** entre el **20 al 24 de maig**.

- Sol·licitud de subministrament de medicaments (si és imprescindible)

- En el cas de pagament pel banc, la còpia o comprovant d’ingrés, on consti el **nom del nen/a (NO EL DELS PARES!!!). MOLT IMPORTANT!!!!!!**

**ÉS IMPRESCINDIBLE I OBLIGATORI PER LLEI, QUE A L’ARRIBADA A LA CASA ENS ENTREGUEU LA TARGETA SANITÀRIA ORIGINAL DEL NEN/A.**

Pàgina web de les colònies: www.coloniesdansateatre.com on podeu trobar les diferents fitxes que ens haureu d’entregar per formalitzar la inscripció.

Qualsevol dubte estem a la vostra disposició, i ens podeu trucar al telèfon 938033386 per comentar-nos qualsevol cosa.

ATREZZO, dansa i arts escèniques

ATREZZO :

C/Calaf, 18 IGUALADA Tel+Fax: 93 8033386 [info@atrezzo.cat](mailto:info@atrezzo.cat) www.atrezzo.cat

**PÀGINA WEB:** [www.coloniesdansateatre.com](http://www.coloniesdansateatre.com)

INSTAGRAM: @coloniesatrezzo

**LLISTAT DE MATERIAL i ROBA A PORTAR A ROCALLAURA**

**Aquesta llista només pretén ser una guia**

**MATERIAL DE DANSA**

- 3 o 4 mallots

- 3 o 4 Mitges de color carn (les classes de clàssic sempre es faran amb mitges de color carn).

- Sabatilles de ½ punta

- Vambes amb càmera d’aire i les que tingueu vambes de jazz també les podeu portar . En cas de no tenir-ne podeu utilitzar vambes normals.

- Opcional: pantalonets curts de dansa, culots, samarretes d’estiu, etc..

**NECESSER**

- Tovalloles (de piscina, de dutxa, de mans i cara...)

- Sabó de cos

- Xampú

- Raspall o pinta

- Raspall i pasta de dents

- Crema protectora (es recomana un nivell de protecció alt)

- Clips

- Gomes de cabell

- Agulles de monyo

- Red de monyo

- Estoig de maquillatge (en el cas de que en tingueu, sinó ja els hi deixarem nosaltres)

- Mocadors de paper

- Crema anti-mosquits

**ROBA (això només pretén ser una guia per facilitar la feina, òbviament els podeu posar el que creieu necessari a la maleta)**

- 7 calces

- 2 pijames i uns mitjons per dormir

- Mitjons per portar amb les vambes per anar d’excursió

- 5 mudes (que hi hagi samarretes de tirants i de màniga curta, pantalons curts, algun pantaló llarg, pantalons de xandall, jerseis o jaquetes de màniga llarga, un jersei polar...)

- 1 jaqueta gruixuda per portar a la nit , ja que al vespre fa fresca

- 1 impermeable (per la pluja)

- 1 vambes.

- 1 sandàlies o sabates d’estiu

- Una gorra pel sol

- Banyadors (es banyaran cada dia)

- Xancletes

**VARIS**

- Llanterna

- Joc de taula per compartir

- Un coixí per poder posar a terra i que es puguin estirar a sobre(que sigui gròs)

- Un sac de dormir

- Llibreta i estoig

- Podeu portar una petita quantitat de diners, per si voleu comprar en el bar que hi ha a la casa o també per la botiga de dansa que hi haurà a la casa.

- **TARGETA SANITARIA**

**NO PORTAR:**

- Joies o qualsevol cosa de valor (ja que no ens fem responsables de les possibles pèrdues)

- Mòbil

- Tabac

- Menjar / llaminadures

- Cap tipus de joc electrònic.

- En cas de que es porti alguna cosa d’aquestes serà requisat el primer dia i el tornarem en el moment de marxar.

**Tot el material i la roba ha d’anar marcada amb el nom de l’alumne**